Den nasjonale fortjenstorden (Brasil)

Den nasjonale fortjenstorden (portugisisk: Ordem Nacional do Mérito) er en brasiliansk orden innstiftet i 1946. Den er Brasils fremste orden.

 Bakgrunn 
Ordenen ble etablert 4. september 1946 av president Eurico Gaspar Dutra til belønning av fremragende innsats for Brasil.«Brazil» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 898–899. Ordenen rangerer som den fremste i Brasils ordensvesen.

Ordenen tildeles av Brasils president, som er ordenens stormester. Ordensrådet utgjøres av justis- og utenriksministeren, samt presidentens militære og sivile kabinettsjefer.

Inndeling
Den nasjonale fortjenstorden er inndelt i fem trinn:«Ordem Nacional do Mérito» , Banco Central do Brasil. Lest 22. november 2015.
storkors, også tildelt med kjede, (Grã-Cruz)
storoffiser (Grande Oficial) 
kommandør (Comendador) 
offiser (Oficial)
ridder (Cavaleiro)

I tilknytning til ordenen finnes en medalje.

båndstriper106px|centerstorkors106px|centerstoroffiser106px|centerkommandør106px|centeroffiser106px|centerridder

Insignier
Ordensinsigniene for Den nasjonale fortjenstorden har mange likhetstrekk med den keiserlige Roseordenen.«Ordre de la Rose»  i Honneur & Gloire. Les trésors de la collection Spada, Paris: Musée national de la Légion d’honneur et des ordres de chevalerie, 2008, s. 274–279. Ordenstegnet består av en hvitemaljert sekstagget stjerne i gull med gullkuler i spissene, med en lys blå midtmedaljong som bærer en armillarsfære i gull.Robert L. Ross og Alan M. Stahl: From a Thankful Nation: Latin American Medals & Orders in the Robert L. Ross Collection, Princeton University, Princeton: Princeton University Library, 2014, s. 164–166. Reversen bærer innskriften «ORDEM NACIONAL DO MÉRITO», ordenens navn på portugisisk. Stjernen er lagt på en krans av roser i rosa og grønn emalje.

Ordenstegnet er opphengt i et rødt bånd med hvite striper nær kantene.

Ordensstjernen er i gull og har seks stråler og ordenstegnet i midten.

Ordenskjedet består av ledd med globuser og roser og har ordenstegnet opphengt fra sentralleddet.

Tildeling
Den nasjonale fortjenstorden tildeles for fremragende fortjenester av Brasil. Ordenen tildeles militære og statstjenestemenn, men bestemte regler om tjenestetid for hver grad av ordenen. For utnevnelse til ridder kreves minimum 10 års tjeneste, til offiser 15 år, kommandør 20 år, storoffiser 25 år og storkors 30 år.

Brasilianske statsborgere anses for ordinære medlemmer av ordenen. Det er satt begrensninger på antallet utnevnelser til ordinært ordensmedlemskap. Det kan til enhver tid bare finnes 45 storkors, 150 storoffiserer, 350 kommandører og 650 offiserer. Antallet riddere er ubegrenset. I tillegg kan utenlandske borgere utnevnes som tilleggsmedlemmer. Medlemmer må være fylt 25 ved utnevnelse.

Det var per 2006 kun foretatt tre tildelinger av storkors med kjede.

Investitur foretas en gang årlig, på Brasils nasjonaldag 7. september.

 Referanser 

Eksterne lenker
 Medalhas Militares do Brasil, nettsted om brasilianske ordener og medaljer

Kategori:Brasilianske ordener
Kategori:Utmerkelser etablert i 1946